



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

          DE DISCIPLINĂ ŞI IMUNITĂŢI
	
	             Bucureşti, 20.04.2010
              Nr. Pl-x 149


A V I Z

asupra propunerii legislative  pentru modificarea şi  completarea 
 Legii nr.44/1994 privind veteranii de război, precum şi unele 
drepturi ale invalizilor  şi văduvele de război


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi  completarea  Legii nr.44/1994 privind veteranii de război, precum şi unele drepturi ale invalizilor  şi văduvele de război, transmisă cu adresa nr. Pl-x 149 din 7 aprilie 2010, înregistrată sub nr.31/273 din 8 aprilie 2010. 
Conform dispoziţiilor art.75 alin.(1) din Constituţia României, republicată şi ale art. art.92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră  decizională. 

Senatul, în calitate de primă Cameră sesizată, a respins această propunere legislativă  în şedinţa din 31 martie 2010.

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă susmenţionată, în şedinţa din 20  aprilie 2010.



Propunerea  legislativă  are  ca obiect  de reglementare modificarea art.16 lit.e) din Legea  nr.44/1994 privind veteranii de război, precum şi  unele drepturi ale invalizilor şi văduvelor de război, republicată, cu modificările  şi completările ulterioare, în sensul  scutirii de la  plata  impozitelor şi  taxelor  locale, precum şi de la  plata impozitului pe  terenurile agricole (nu  arabile, nu  aşa  cum prevede reglementarea iniţială) în  suprafaţă de până la 5 hectare, atât a veteranilor de  război,  văduvelor de război cât şi  a văduvelor necăsătorite ale veteranilor de război.


Membrii Comisiei au examinat iniţiativa legislativă supusă  avizării, expunerea de motive, avizul favorabil al Consiliului Legislativ nr.1261 din 3   noiembrie 2009, precum şi punctul de vedere al Guvernului  transmis  cu  adresa nr.184 din 25 ianuarie 2010, prin care nu susţine  adoptarea  acestei  iniţiative legislative. 

În urma dezbaterilor, cu unanimitate de  voturi, s-a hotărât avizarea  negativă  a propunerii legislative, în conformitate cu prevederile art. 138 alin. (5) din Constituţia României, republicată, precum şi cu prevederile art. 15 din Legea nr. 500/2002 privind finanţele publice, cu modificările şi completările ulterioare.


În raport de obiectul şi conţinutul  reglementării, propunerea legislativă  face parte din categoria legilor organice.

